**Ţi-am prins numele în palmă...**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne jucam un joc de vară

Sus, pe pajiştea-nflorită:

Luând petală cu petală

Încercam să văd iubită

Dacă-mi eşti.

Căci aflasem din poveşti,

C-aş putea c-o simplă floare

Să găsesc pe loc răspuns

La acestă întrebare

Ce ţi-am pus.

Deşirând la margarete,

Păpădii şi gălbenele

Din petale, pe-ndelete,

Am rămas şi fără ele,

Iar răspuns

În final eu n-am pătruns.

Ba fiindu-mi tu ursită,

Ba fiindu-mi altă fată

Decât tine drept iubită

Dintr-o dată.

Întristat de întâmplare

Soarta-am vrut să o îmbun

Şi-ntr-o mare disperare,

Mai ceva ca un nebun,

Ţi-am prins numele în palmă.

Nu ştiam exact ce-nseamnă,

Dar speram nespus de mult

Ca la următoarea floare

Al tău nume să-l ascult,

Pronunţat chiar de petale.